Z A P I S N I K
sa 19. (devetnaeste) sjednice Vijeća Mjesnog odbora Travno,
održane u srijedu, 14. prosinca 2022. godine


Sjednica je održana u prostoru Mjesne samouprave u Zagrebu, Ulica Božidara Magovca br. 63, s početkom  u 19.00 sati.

	  Nazočni članovi Vijeća: Gracijela Gabriel – Pukšec, Tihana Ivić, Tomislav Prpić , Iva Brnčić-Plejić, Domagoj Lulić, Fran Radonić Mayr, Vlatka Sabadi i Mario Ščekić. 

	Nenazočni članovi vijeća: Damir Miškec 

Predsjednica Vijeća Mjesnog odbora Travno gđa. Tihana Ivić otvara sjednicu i pozdravlja sve prisutne. Utvrđuje da je na sjednici prisutno osam (8) članova Vijeća pa utvrđuje da Vijeće može pravovaljano raspravljati i odlučivati.


USVAJANJE ZAPISNIKA

         Predsjednica Vijeća Mjesnog odbora Travno gđa. Tihana Ivić daje na glasovanje Zapisnik sa 18. (osamnaeste) sjednice, koji je prihvaćen jednoglasno (8 „za“).
	
   
USVAJANJE DNEVNOG REDA

Predsjednica Vijeća Mjesnog odbora gđa. Tihana Ivić predstavlja dodatnu točku dnevnog reda. Uklanjanje žardinjera kod BM 109 i predlaže sljedeći 


D n e v n i   r e d:

1. Požurnica za Zagrebački holding d.o.o., Podružnica Čistoća – ažurnije čišćenje naselja
1. Upit prema ZET-u vezan uz prorjeđivanje autobusne linije 221
1. Korištenje prostora mjesne samouprave
1. Uklanjanje žardinjera kod BM 109
1. Pitanja, prijedlozi i obavijesti

Vijeće Mjesnog odbora Travno jednoglasno (8 „za“) prihvaća Dnevni red.

Ad. 1. Požurnica za Zagrebački holding d.o.o., Podružnica Čistoća – ažurnije čišćenje naselja
Vijeće Mjesnog odbora Travno jednoglasno (8 „za“)  donosi

ZAKLJUČAK

o požurnici za Zagrebački holding d.o.o., Podružnica Čistoća za ažurnije čišćenje naselja


1. Predsjednica Vijeća MO predlaže navedenu točku dnevnog reda zbog kontinuiranih pritužbi građana naselja na loše održavanje naselja od strane Zagrebačkog holdinga d.o.o. podružnica Čistoća i čišćenje lišća na tom području. To se posebice odnosi na istočni dio naselja BM 48a-102, na dijelove gdje se nalaze stabla uz glavnu prometnicu oko parkirališnih i pješačkih dijelova, te iza između stambenog objekta i kućica u nizu.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica Čistoća i Podružnica Zrinjevac.


Ad. 2. Upit prema ZET-u vezan uz prorjeđivanje autobusne linije 221
Vijeće Mjesnog odbora Travno jednoglasno (8 „za“) donosi


ZAKLJUČAK
o postavljanju upita prema ZET-u vezan uz prorjeđivanje autobusne linije 221

1. Predsjednica Vijeća MO predlaže navedenu točku dnevnog reda zbog kontinuiranih pritužbi građana naselja na prorjeđivanje autobusne linije za naselje Travno 221. Naime, primijećeno je da se povećao vremenski razmak između dolazaka autobusa sa 15 min na gotovo 40 min što je nedopustivo obzirom na broj građana ovog naselja te molimo Zagrebački holding, podružnica ZET da vrati vozni red u normalu, odnosno prethodno stanje. Dodatno, ukoliko autobus ne dolazi u određenom terminu, molimo da se građane na vrijeme o tome obavijesti na displayima. Zaključujemo da nije problem u voznom redu nego u činjenici da autobusi ne voze sukladno istome.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., Podružnica ZET.

Ad. 3. Povremeno korištenje prostora – Rugby klub Novi Zagreb, ZSSR „Sport za sve“ i Zbor stanara BM 55
Vijeće Mjesnog odbora Travno jednoglasno (8 „za“) donosi


ZAKLJUČAK
o povremenom korištenju prostora - Rugby klub Novi Zagreb, ZSSR „Sport za sve“,  Zbor stanara BM 55

1. Vijeće Mjesnog odbora Travno je donijelo Zaključak o odobravanju jednokratnog zahtjeva za korištenje prostora mjesne samouprave Rugby klub Novi Zagreb u terminu 29.12.2022., četvrtak od 20.00.-22.00.

1. Vijeće Mjesnog odbora Travno je donijelo Zaključak o odobravanju zahtjeva o povremenom korištenju prostora mjesne samouprave ZSSR „Sport za sve“ u terminu utorak i četvrtak od 9.00.-10.00. i 10.00.-11.00.

1. Vijeće Mjesnog odbora Travno je donijelo Zaključak o odobravanju jednokratnog zahtjeva za korištenje prostora mjesne samouprave Zboru stanara BM 55 u terminu 22.12.2022., četvrtak od 20.00.-22.00.

1. Korisnici su dužni prostor ostaviti čistim i u stanju u kojem su ga zatekli. Ukoliko se korisnici ne budu pridržavali kućnog reda i pravila o korištenju prostora mjesne samouprave, momentalno će im se uskratiti mogućnost korištenja prostora.

1. Ovaj zaključak dostavlja se Vijeću Gradske četvrti Novi Zagreb – istok.

Ad. 4. Uklanjanje žardinjera kod BM 109
Vijeće Mjesnog odbora Travno jednoglasno (8 „za“) donosi


ZAKLJUČAK
[bookmark: _GoBack]o uklanjanju žardinjera kod BM 109
1. Predsjednica Vijeća MO predlaže navedenu točku dnevnog reda zbog pritužbe stanara BM 109, g. Bojana Vujakovića na žardinjere ispred BM 109. koji navodi: 
- moli uklanjanje kopanja ispred Božidara Magovca 109, postavljanje stupića na spuštenim nogostupima na pješačkom prelazu, i postavljanje gradskog koša za otpad. 
- Navedene kopanje nekad su služile kao branici koji su sprečavali automobile i dostavna vozila penjati se na nogostup. Prije par godina Grad je postavljao novi sloj asfalta na nogostup te je kopanje pomaknuo na zelene površine. Kopanje su oštećene, stare i izgubile su svoju svrhu. Sada se događa da se vozila penju na nogostupe više puta dnevno. Također, pomicanjem kopanja u hladovinu ispod stabala stvoreno je mjesto okupljanja na kojem se konzumira alkohol i stvara otpad koji završava na nogostupu i zelenim površinama.

2. Vijeće Mjesnog odbora Travno donosi zaključak kojim se prihvaća navedeni prijedlog.

3. Ovaj Zaključak dostavlja se Vijeću Gradske četvrti Novi Zagreb – istok, Zagrebačkom holdingu d.o.o. Podružnica Zrinjevac i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad 5. Pitanja, prijedlozi i obavijesti
Ad. 5.1. Raspored dežurstava Vijećnika MO Travno:

Predsjednica Vijeća Mjesnog odbora Travno najavljuje da se za vrijeme božićnih i novogodišnjih blagdana neće održavati dežurstva MO Travno i utvrđuje sljedeći raspored vijećnika za pitanja i prijedloge građanstva u prostorima MO:

22.12. Domagoj Lulić
12.01. Mario Ščekić 
19.01. Gracijela Gabriel- Pukšec
26.01. Tomislav Prpić
02.02. Fran Radonić Mayr 
09.02. Tihana Ivić
16.02.  Damir Miškec 
23.02. Vlatka Sabadi 
02.03. Iva Plejić-Brnčić


Predsjednica Vijeća Mjesnog odbora Travno zaključuje sjednicu u 20:15 sati i zahvaljuje se svim prisutnima na sudjelovanju u radu sjednice Vijeća.


Zapisnik vodila:
Tihana Ivić

Zapisnik napisala:
Tihana Ivić

KLASA: 024-08/22-003/2513
URBROJ: 251-13-11-9-22-2
Zagreb, 14. prosinca 2022.


			                                                                   Predsjednica
                                                                                              Vijeća Mjesnog odbora
                                                                                                          Travno
                                                       
                                                                                                         Tihana Ivić
